Vyhodnotenie medzirezortného pripomienkového konania

Návrh zákona o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov 

Spôsob pripomienkového konania	Návrh zákona sa predkladá mimo plánu legislatívnych úloh vlády z dôvodu naliehavosti v termíne, ktorý neumožňuje dodržať lehotu 15 pracovných dní na zaslanie pripomienok. 	
Počet vznesených pripomienok, z toho zásadných	37  / 8 	
Počet vyhodnotených pripomienok	37 	
		
Počet akceptovaných pripomienok, z toho zásadných	29  / 6 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	7  / 2 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Štatistický úrad Slovenskej republiky 	3 (3o,0z) 	 	 	 	
4 .	Úrad geodézie, kartografie a katastra Slovenskej republiky 	 	 	x 	 	
5 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
6 .	Úrad pre verejné obstarávanie 	 	 	x 	 	
7 .	Úrad priemyselného vlastníctva Slovenskej republiky 	 	 	x 	 	
8 .	Správa štátnych hmotných rezerv Slovenskej republiky 	 	 	x 	 	
9 .	Ústav pamäti národa 	 	 	 	x 	
10 .	Generálna prokuratúra Slovenskej republiky 	3 (3o,0z) 	 	 	 	
11 .	Protimonopolný úrad Slovenskej republiky 	 	 	x 	 	
12 .	Ministerstvo kultúry Slovenskej republiky 	 	 	x 	 	
13 .	Ministerstvo práce, sociálnych vecí a rodiny Slovenskej republiky 	1 (0o,1z) 	 	 	 	
14 .	Ústredie práce, sociálnych vecí a rodiny 	 	 	 	x 	
15 .	Centrum pre medzinárodnoprávnu ochranu detí a mládeže 	 	 	 	x 	
16 .	Úrad na ochranu osobných údajov Slovenskej republiky 	 	 	x 	 	
17 .	Národný bezpečnostný úrad 	 	 	x 	 	
18 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
19 .	Konfederácia odborových zväzov Slovenskej republiky 	 	 	 	x 	
20 .	Kancelária prezidenta Slovenskej republiky 	 	 	 	x 	
21 .	Verejný ochranca práv 	 	 	 	x 	
22 .	Odbor aproximácie práva sekcie vládnej legislatívny Úradu vlády SR 	3 (3o,0z) 	 	 	 	
23 .	Asociácia zamestnávateľských zväzov a združení Slovenskej republiky 	 	 	x 	 	
24 .	Združenie žien v Armáde Slovenskej republiky 	 	 	 	x 	
25 .	Slovenský odborový zväz zamestnancov obrany 	 	 	 	x 	
26 .	Najvyšší súd Slovenskej republiky 	 	 	 	x 	
27 .	Ústavný súd Slovenskej republiky 	 	 	 	x 	
28 .	Vojenská kancelária prezidenta SR 	 	 	 	x 	
29 .	Národná banka Slovenska 	 	 	 	x 	
30 .	Legislatívna rada vlády Slovenskej republiky 	 	 	 	x 	
31 .	Združenie miest a obcí Slovenska 	 	 	 	x 	
32 .	Európske spotrebiteľské centrum 	 	 	 	x 	
33 .	Ministerstvo hospodárstva Slovenskej republiky 	2 (1o,1z) 	 	 	 	
34 .	Hospodárska a sociálna rada 	 	 	 	x 	
35 .	Ministerstvo zdravotníctva Slovenskej republiky 	2 (2o,0z) 	 	 	 	
36 .	Zväz vojakov Slovenskej republiky 	 	 	 	x 	
37 .	Úrad vlády Slovenskej republiky 	 	 	x 	 	
38 .	Úrad jadrového dozoru Slovenskej republiky 	 	 	x 	 	
39 .	Národná rada Slovenskej republiky 	 	 	 	x 	
40 .	Ministerstvo dopravy, pôšt a telekomunikácií Slovenskej republiky 	2 (2o,0z) 	 	 	 	
41 .	Ministerstvo vnútra Slovenskej republiky 	11 (9o,2z) 	 	 	 	
42 .	Ministerstvo financií Slovenskej republiky 	2 (0o,2z) 	 	 	 	
43 .	Ministerstvo školstva Slovenskej republiky 	 	 	 	x 	
44 .	Ministerstvo zahraničných vecí Slovenskej republiky 	 	 	x 	 	
45 .	Ministerstvo obrany Slovenskej republiky 	 	 	 	x 	
46 .	Ministerstvo životného prostredia Slovenskej republiky 	 	 	x 	 	
47 .	Najvyšší kontrolný úrad Slovenskej republiky 	 	 	x 	 	
48 .	Ministerstvo spravodlivosti Slovenskej republiky 	 	 	 	x 	
49 .	Sociálna poisťovňa 	8 (6o,2z) 	 	 	 	
50 .	Úrad pre reguláciu sieťových odvetví 	 	 	x 	 	
	SPOLU	37 (29o,8z) 	0 (0o,0z) 	18 	22 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ŠÚ SR 	Čl. III 
záver úvodnej vety k predmetnému článku odporúčame upraviť „....sa mení a dopĺňa takto:“. 	O 	A 	 	
ŠÚ SR 	Materiál 
Záver názvu materiálu odporúčame upraviť „....a o zmene a doplnení niektorých zákonov“. 	O 	A 	 	
ŠÚ SR 	§2 ods.1 a 2 
znenia odporúčame upraviť v zmysle legislatívnych pravidiel vlády SR. 	O 	A 	Ustanovenie bolo prepracované. 	
GP SR 	3. K Čl. III 
V úvodnej vete odporúčame slová „sa dopĺňa“ nahradiť slovami „sa mení a dopĺňa“. 	O 	A 	 	
GP SR 	2. K názvu 
Slová „o doplnení niektorých zákonov“ odporúčame nahradiť slovami „o zmene a doplnení niektorých zákonov“. 	O 	A 	 	
GP SR 	1. Všeobecne 
V návrhu zákona odporúčame odôvodniť nevyhnutnosť využitia skrátenej formy pripomienkového konania, pretože sa domnievame, že nie sú splnené dôvody uvedené v čl. 9 ods. 7 Legislatívnych pravidiel vlády Slovenskej republiky. 	O 	N 	Dôvod skrátenej formy pripomienkového konania je odôvodnený vzhľadom na termíny začatia schôdzí výborov a Národnej rady Slovenskej republiky. 	
MPSVR SR 	 
Dňom 1. januára 2004 nadobudol účinnosť zákon č. 461/2003 Z. z. o sociálnom poistení v znení neskorších predpisov, ktorým bol zavedený povinný systém sociálneho poistenia. Vzhľadom na princíp rovnosti uplatňovaný v systéme sociálneho poistenia, ktorý by mal zaručovať všetkým osobám zúčastneným na tomto poistení nárok na jednotlivé druhy dávok za rovnakých podmienok, upustilo sa v zákone od nesystémových dávok alebo ich prvkov, ako aj od všetkých preferencií uplatňovaných v systémoch nemocenského poistenia a dôchodkového zabezpečenia, ktoré zvýhodňovali určité skupiny, napríklad dôchodok za výsluhu rokov, pracovné kategórie, osamelosť a odboj, ktoré boli uspokojované na úkor ostatných poistencov. 

Pre účastníkov odboja a pozostalých po nich, platili odchylné ustanovenia zákonov o sociálnom zabezpečení. Odchylné ustanovenia spočívali v zníženom dôchodkovom veku účastníka odbojovej činnosti v závislosti od skupiny odboja a od trvania odbojovej činnosti, v percentuálnom zvýšení základnej výmery dôchodku podľa skupiny odboja, v zvýšení dôchodku príplatkom za každý začatý rok odbojovej činnosti podľa skupiny odboja, v stanovení najvyššej a najnižšej výmery dôchodku účastníka odboja, v zvýhodnení pozostalostných dôchodkov, sociálneho dôchodku ako aj dôchodku rodičov účastníka odboja. Odbojová činnosť podľa skupiny odboja bola zohľadnená pri zvyšovaní dôchodkov v roku 1988, 1994 a patrila nad riadne zvýšenie dôchodkov; v roku 1995 bola vykonaná mimoriadna úprava dôchodkov účastníkov odboja, ako aj dôchodkov pozostalých po účastníkoch odboja. 

Predloženým návrhom zákona sa navrhuje zavedenie príspevku k dôchodku účastníkom národného boja za oslobodenie a vdovám a vdovcom po týchto osobách ako nového druhu dávky do systému dôchodkového poistenia pre určitú skupinu osôb, čím dochádza k ich osobitnej preferencii. 

Zásadne nesúhlasíme s tým, aby príspevok k dôchodku sa zlučoval s dôchodkom a ako súčasť dôchodku podliehal pravidelnému zvyšovaniu, najmä keď v odôvodnení návrhu zákona sa uvádza, že príspevok k dôchodku by mal mať charakter sociálnej dávky. Zlučovanie príspevku s dôchodkovou dávkou by súčasne viedlo k neprehľadnému uhrádzaniu výdavkov Sociálnej poisťovne, nakoľko dôchodkové dávky sú hradené z dôchodkového poistenia a príspevok k dôchodku by mal byť hradený prostredníctvom rozpočtovej kapitoly Ministerstva obrany SR. Úhrada nákladov, spojených s výplatou príspevku k dôchodku, nie je v doložke kvantifikovaná. Žiadame jej doplnenie. Súčasne upozorňujeme na viaceré nedostatky po vecnej, aj po legislatívno-technickej stránke. 

Uplatnené pripomienky sú zásadné. 

 	Z 	A 	 	
OAP SVL ÚV SR 	K čl. II 
Odporúčame uviesť v úvodnej vete čl. II návrhu citáciu zákona č. 328/2002 Z. z. aj v znení jeho noviel vykonaných v roku 2009. 	O 	A 	 	
OAP SVL ÚV SR 	K čl. I, § 2 ods. 1 
V § 2 ods. 1 návrhu odporúčame uviesť odkaz na jednotlivé právne predpisy (t. j. zákon č. 101/1964 Zb., zákon č. 121/1975 Zb. a zákon č. 100/1988 Zb.) formou všeobecného odkazu a príslušné predpisy citovať v poznámke pod čiarou. 	O 	A 	Ustanovenie bolo prepracované. 	
OAP SVL ÚV SR 	K čl. III bod 1 
Navrhujeme odkaz k poznámke pod čiarou 113b) prečíslovať na odkaz 113c), nakoľko platné znenie zákona č. 461/2003 Z. z. už odkaz 113b) používa. 	O 	A 	Vzhľadom na doplnenie nového bodu 1, bol odkaz k poznámke pod čiarou upravený. 	
MH SR 	K § 3 
V § 3 navrhujeme nové znenie odseku 1: 
"(1) Nárok na príspevok vzniká odo dňa výplatného termínu dôchodku splatného po dni účinnosti tohto zákona a vyplatí sa jednorazovo na celé obdobie roka.". 

Odôvodnenie: 
Ide o doplnkový finančný nástroj na zlepšenie sociálno-ekonomickej situácie a zabezpečenie dôstojného dožitia účastníkov národného odboja za oslobodenie a rovnako aj vdov a vdovcov po týchto osobách. Sme názoru, že jednorazové vyplatenie doplnkového finančného nástroja lepšie a výraznejšie napomôže sociálno-ekonomickej situácii a zlepšenia dôstojného dožitia oprávnených osôb. 	O 	N 	Na zánik nároku na príspevok sa vzťahuje zákon o sociálnom poistení a zákon o sociálnom zabezpečení policajtov a vojakov. Naviac v niektorých prípadoch by išlo o duplicitné vyplatenie príspevku, keďže nárok na príspevok má aj vdova alebo vdovec po účastníkovi národného boja za oslobodenie. 	
MH SR 	K § 4 
V § 4 ods. 1 navrhujeme sumu 20 eur nahradiť sumou 100 eur a v § 4 ods. 2 sumu 10 eur nahradiť sumou 50 eur. 

Odôvodnenie: 
Vekový priemer oprávnených osôb v rámci Slovenského zväzu protifašistických bojovníkov sa pohybuje medzi 82 až 84 rokov. Z uvedených osôb v priemere denne zomierajú 4 osoby. Žijúci účastníci odboja tento doplnkový finančný nástroj použijú na zaplatenie pobytu v ústavoch sociálnej opatery, na úhradu za lieky a osobné zdravotnícke pomôcky. Sme názoru, že nami navrhovaná čiastka aspoň čiastočne nahradí pôvodne priznanú pozitívnu diskrimináciu v rokoch 1990 až 2009 v rozpore so základnými princípmi práva v demokratickej spoločnosti. 	Z 	N 	Rozpor odstránený. V rámci rozporového konania MH SR od zásadnej pripomienky odstúpilo. 	
MZ SR 	K § 4 ods. 5 
Odporúčame ustanovenie upraviť nasledovne : 
„Ak si oprávnená osoba neuplatní nárok na príspevok do troch rokov odo dňa kedy nárok na príspevok vznikol tento nárok sa premlčí.„ 

Odôvodnenie: 
Je vhodnejšie špecifikovať začiatok premlčacej doby dňom vzniku nároku na príspevok nakoľko termín „deň, za ktorý príspevok patrí“ je v súvislosti s plynutím premlčacej doby bezpredmetný. 
 	O 	N 	Na premlčanie nároku na výplatu príspevku sa vzťahujú ustanovenia osobitného predpisu (zákon č. 461/2003 Z. z. o sociálnom poistení v znení neskorších predpisov a zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. 	
MZ SR 	K § 3 ods. 1 
Odporúčame špecifikovať deň vzniku nároku na príspevok, nakoľko za deň výplatného termínu dôchodku možno považovať každý výplatný deň po dni účinnosti zákona. Vhodnejšie je špecifikovať predmetný deň ako „deň prvého výplatného termínu dôchodku splatného po dni účinnosti tohto zákona“. 

Odôvodnenie 
Presnejšia špecifikácia dňa kedy vznikne nárok na príspevok. 
Vhodnejšie by však bolo špecifikovať deň vzniku nároku na príspevok ako deň účinnosti zákona pretože vznik nároku znamená len to, že môže oprávnená osoba uplatniť svoj nárok u platiteľa dôchodku alebo Sociálnej poisťovni. Vznik nároku nemá za následok vyplácanie príspevku oprávnenej osobe a preto sú vznik nároku na príspevok a deň výplatného termínu splatného dôchodku bez vzájomnej súvislosti. 
 	O 	N 	Z ustanovenia jednoznačne vyplýva, od ktorého dňa vzniká nárok na príspevok. Znenie ustanovenie bolo odkonzultované so Sociálnou poisťovňou. 	
MDPT SR 	 
2. Odporúčame upraviť v návrhu zákona aj podmienky zániku nároku na príspevok oprávnenou osobou. 	O 	A 	 	
MDPT SR 	 
1. V § 2 ods. 1 a 2 odporúčame slová „ôsmej časti zákona č. 101/1964 Zb. o sociálnom zabezpečení v znení zákona č. 161/1968 Zb., štvrtého dielu zákona č. 121/1975 Zb. o sociálnom zabezpečení alebo dvanásteho dielu zákona č. 100/1988 Zb. o sociálnom zabezpečení v znení neskorších predpisov“ nahradiť slovami „osobitného zákona“ a následne zaviesť odkaz a poznámku pod čiarou k tomuto odkazu, v ktorej sa uvedú vyššie uvedené citácie príslušných zákonov. 	O 	A 	Ustanovenie bolo prepracované. 	
MV SR 	k čl. I § 2 ods. 1 
3.V čl. I § 2 ods. 1 navrhujeme rozčleniť na znenie dvoch písmen. V znení písmena b) navrhujeme uviesť znenie odseku 2 písm. a). Túto zmenu navrhujeme z dôvodu, že ide o dôchodky priznávané účastníkom národného boja za oslobodenie. V druhom odseku by mali byť riešené dôchodky občanov, ktorí boli manželmi, manželkami takýchto účastníkov odboja. V odseku 1 v znení, „ktorému bol dôchodok upravený“ navrhujeme pojem „dôchodok“ rozpísať, pretože návrh zákona takúto legislatívnu skratku nikde nezaviedol a bolo by dobré rozpísať tento pojem na jednotlivé druhy dôchodkov, ktoré v príslušných častiach, dieloch upravovali zákony č. 101/1964 Zb., č. 121/1975 Zb. a č. 100/1988 Zb. V súvislosti s citáciou dielov upozorňujeme, že zákon sa člení najprv na časti a potom na diely, teda rovnakých dielov môže mať viacero, čo je aj prípad zákona č. 121/1975 Zb., ktorý má viacero štvrtých dielov. Preto je potrebné citovať aj časti a v rámci nich diely. 

 	O 	A 	 	
MV SR 	k čl. I § 2 ods. 2 písm. a) 
4.V čl. I § 2 ods. 2 navrhujeme do znenia písmena a) doplniť aj vdovecký dôchodok a vdovecký výsluhový dôchodok, pretože podľa predpisu o sociálnom poistení účinného od 1. januára 2004 a predpisu o sociálnom zabezpečení policajtov a vojakov účinného od 1. júla 2002, majú ovdovení muži nárok na vdovecký dôchodok. Zákon už nárok na takýto dôchodok nevylučuje. Takíto muži môžu byť účastníkmi odboja, a preto by im príspevok mal patriť. 
Navrhujeme tiež zvážiť, či do úvahy neprichádzajú aj osoby s predčasným starobným dôchodkom. 
V súvislosti s nadobudnutím účinností predpisov upozorňujeme, že zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov nadobudol účinnosť skôr ako zákon č. 461/2003 Z. z., a to 1. júla 2002. Preto je potrebné ustanovenie písmena a) preformulovať nasledovne: „a) starobný dôchodok, invalidný dôchodok, vdovský dôchodok alebo vdovecký dôchodok priznaný podľa osobitného predpisux) účinného po 31. decembri 2003 alebo výsluhový dôchodok, invalidný výsluhový dôchodok, vdovský výsluhový dôchodok alebo vdovecký výsluhový dôchodok priznaný podľa osobitného predpisux) účinného po 30 júni 2002 a ktorý bol účastníkom národného boja za oslobodenie (podľa našej pripomienky „účastníkom odboja“),“. V súvislosti s pripomienkou navrhujeme upraviť aj poznámky pod čiarou. 
 	O 	A 	 	
MV SR 	k čl. I § 3 ods. 2 
7.V čl. I v súvislosti s § 3 ods. 2 a ním použitým pojmom „orgán“ uvádzame, že podľa zákona č. 328/2002 Z. z. jednotlivé druhy výsluhových dôchodkov vypláca útvar sociálneho zabezpečenia Ministerstva vnútra Slovenskej republiky, Ministerstva spravodlivosti Slovenskej republiky, Slovenskej informačnej služby, Národného bezpečnostného úradu, Železničnej polície, Colného riaditeľstva Slovenskej republiky a Vojenský úrad sociálneho zabezpečenia. Jedine Vojenský úrad sociálneho zabezpečenia by sa mohol označiť za orgán, pretože má právnu subjektivitu, ostatné útvary sú vnútornými organizačnými jednotkami ministerstiev a iných právnických osôb, preto je otázne, či ich možno označiť za orgány. Podľa nášho názoru ide o nesprávne použitý pojem a navrhujeme ho nahradiť Vojenským úradom sociálneho zabezpečenia a útvarmi sociálneho zabezpečenia ministerstiev a právnických osôb podľa zákona č. 328/2002 Z. z., ktoré majú tieto útvary. Problematickým sa vidí aj použitie pojmu „dôchodok“, keďže zákon takúto legislatívnu skratku nezaviedol a nie je jasné, ktoré druhy dôchodkov sa myslia. 	O 	A 	 	
MV SR 	k čl. I § 2 písm. c) 
6.K čl. I § 2 písm. c) uplatňujeme pripomienku týkajúcu sa účinnosti podľa bodu 3 našich pripomienok [čl. I § 2 ods. 2 písm. a)]. 

 	O 	A 	 	
MV SR 	k čl. I § 2 ods. 2 písm. b) 
5.K čl. I § 2 ods. 2 písm. b) uplatňujeme obdobné pripomienky ako k odseku 1. Zároveň upozorňujeme, že odchylné ustanovenia pre účastníkov odboja zákonov č. 101/1964 Zb., č. 121/1975 Zb. a č. 100/1988 Zb. neumožňovali priznať vdovecké dôchodky, preto takýto dôchodok nemohol byť týmito zákonmi upravený. Z tohto dôvodu preto navrhujeme slová „vdovecký dôchodok“, „vdovecký výsluhový dôchodok“ „alebo vdovcom“ vypustiť.  	O 	A 	 	
MV SR 	k nadpisu 
1.V nadpise navrhujeme slová „o doplnení“ nahradiť slovami „o zmene a doplnení“, pretože v zákone v čl. III bode 2 sa navrhuje zmena platného znenia § 285 ods. 2. 	O 	A 	 	
MV SR 	k čl. II a III prvému bodu 
10.V čl. II (§ 94 ods. 1 písm. c) bod 10) a III bodu 1 [§ 285 ods. 1 písm. n)] navrhujeme pojem „príspevok“ rozpísať, pretože ide o legislatívnu skratku zavedenú predloženým návrhom zákona.  	O 	A 	 	
MV SR 	k čl. I § 4 ods. 3 
8.V čl. I v § 4 ods. 3 upozorňujeme na pojem „dôchodok“. Zákon takúto legislatívnu skratku nezaviedol, preto nie je jasné, ktoré druhy dôchodkov sa myslia. Navrhujeme ich rozpísať.  	O 	A 	 	
MV SR 	k čl. I § 1 
2.V čl. I § 1 navrhujeme pojem „dôchodok“ rozpísať, pretože zákon takúto legislatívnu skratku nezaviedol a návrh zákona sa nevzťahuje na všetky druhy dôchodkov vyplácané a priznávané v súčasnosti (chýba napríklad sirotský dôchodok, predčasný starobný dôchodok). 
V súvislosti s pojmom „účastník národného boja za oslobodenie“ uvádzame, že zákon č. 255/1946 Sb. o příslušnících československé armády v zahraničí a o některých jiných účastnících národního boje za osvobození v znení zákona č. 101/1964 Zb. definuje tento pojem v § 1 ods. 1. V § 1 ods. 2 hovorí o osobách, ktoré sa posudzujú rovnako ako účastníci národného boja za oslobodenie. Tieto osoby zo svojho znenia nevylučujú zákony č. 101/1964 Zb., č. 121/1975 Zb. a č. 100/1988 Zb. a spoločne ich označujú ako „účastníkov odboja“, t.j. osoby, ktoré spĺňajú podmienky ustanovené zákonom č. 255/1946 Sb., teda aj podmienky § 1 ods. 2 zákona č. 255/1946 Sb. Preto navrhujeme predkladateľovi zvážiť, či by nebolo vhodné rozšíriť okruh oprávnených osôb aj na osoby uvedené v § 1 ods. 2 zákona č. 255/1946 Sb., čo si vyžiada namiesto pojmu „účastník národného boja za oslobodenie“ uviesť pojem „účastník odboja“ používaný v návrhu citovanými zákonmi. Našu pripomienku potvrdzuje aj fakt, že zrejme predkladateľ znenie návrhu nechcel zúžiť len na „účastníkov národného boja za oslobodenie“, ale na všetky osoby, na ktoré sa úprava zákona č. 255/1946 Sb. vzťahuje, keďže v poznámke pod čiarou cituje celé znenie zákona. Pri akceptovaní pripomienky by sa už ale v poznámke pod čiarou nemal citovať tento zákon, ale bývalé zákony č. 101/1964 Zb., č. 121/1975 Zb. a č. 100/1988 Zb., ktoré definujú pojem „účastník odboja“. 

 	O 	ČA 	Pojem "účastník národného boja za oslobodenie" je v súlade so zákonom č. 255/1946 Zb. Podľa § 1 ods. 2 zákona č. 255/1946 Zb. sa príslušníci stráže obrany štátu posudzujú rovnako ako účastníci národného boja za oslobodenie. 	
MV SR 	k čl. I § 5 
9.Podľa § 5 uvedeného návrhu zákona má finančné prostriedky na úhradu nákladov na príspevok poskytovať na osobitné účty platiteľov dôchodkov štát prostredníctvom rozpočtu rozpočtovej kapitoly Ministerstva obrany Slovenskej republiky. Takéto riešenie sa javí prinajmenšom ako nelogické, pretože všetky finančné prostriedky poskytované štátom na dávky uvedené v § 94 ods. 1 písm. c) zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov plynú na osobitné účty platiteľov dôchodkov prostredníctvom rozpočtu rozpočtovej kapitoly Ministerstva práce, sociálnych vecí a rodiny Slovenskej republiky. Nelogickosť navrhovaného riešenia vyplýva najmä z porovnania doterajšieho textu § 94 ods. 1 písm. c) bodu 5 a navrhovaného nového textu § 94 ods. 1 písm. c) bodu 10 zákona č. 328/2002 Z. z., z ktorého vyplýva, že zvýšenie dôchodku z dôvodu účasti v odboji a rehabilitácie plynie na osobitné účty prostredníctvom rozpočtu MPSVaR SR a navrhovaný príspevok k dôchodku účastníkom odboja by na osobitné účty plynul prostredníctvom rozpočtu MO SR. Navrhujeme preto, aby aj uvedený príspevok plynul na osobitné účty prostredníctvom rozpočtu MPSVaR SR. 
Túto pripomienku uplatňujeme ako zásadnú. 
 	Z 	N 	Rozporové konanie s MV SR 12. marca 2009 na úrovni generálnych riaditeľov. Rozpor bol odstránený, MV SR od pripomienky odstúpilo. 	
MV SR 	k doložke vplyvov 
11.Žiadame doplniť do dôvodovej správy údaje o finančných dopadoch navrhovaného zákona v pôsobnosti Ministerstva vnútra Slovenskej republiky: 
Útvar sociálneho zabezpečenia Ministerstva vnútra Slovenskej republiky k 28. februáru 2009 vyplácal dôchodky spolu 430 poberateľom, ktorým by navrhovaný príspevok patril, z toho 238 poberateľom priamych dôchodkov (starobný, invalidný, výsluhový, invalidný výsluhový) a 192 poberateľom pozostalostných dôchodkov (vdovský, vdovecký, vdovský výsluhový, vdovecký výsluhový). Mesačné náklady by u priamych dôchodkov tvorili spolu 4.760 €, u pozostalostných 1.920 €, ročné náklady spolu 80.160 € a v roku 2009 pri predpokladanej účinnosti zákona od 1. septembra 2009 spolu 26.720 €. 
Túto pripomienku uplatňujeme ako zásadnú. 
 	Z 	A 	 	
MF SR 	Všeobecne 
V predkladacej správe sa uvádza, že návrh predpokladá zvýšené nároky na štátny rozpočet. Na úhradu nákladov na príspevok štát poskytne finančné prostriedky na účet Sociálnej poisťovne a na osobitný účet orgánu príslušnému na výplatu dôchodku podľa zákona č. 328/2002 Z.z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov prostredníctvom rozpočtu rozpočtovej kapitoly Ministerstva obrany SR. V Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie sa zase uvádza, že výdavky budú po schválení návrhu zákona zabezpečené v rámci výdavkov rozpočtovej kapitoly Ministerstva obrany SR. Uvedené konštatovania predkladateľa nie sú dostatočné. V predkladacej správe aj v doložke vplyvov žiadam jednoznačne uviesť, že predmetné výdavky budú zabezpečené v rámci schváleného limitu výdavkov kapitoly Ministerstva obrany SR bez dodatočných požiadaviek na štátny rozpočet. 

 	Z 	A 	 	
MF SR 	Všeobecne 
Ustanovenia čl. I § 5 a čl. III bod 2 žiadam preformulovať vecne aj terminologicky. Pojem „náklady“ žiadam nahradiť pojmom „výdavky“ resp. „finančné prostriedky“ a žiadam nepoužívať termín „rozpočtové výdavky kapitoly štátneho rozpočtu“. Po vecnej stránke je nevyhnutné explicitne a jasne upraviť spôsob poskytovania príspevku, t.j. prvotnú výplatu vykonáva Sociálna poisťovňa a výdavky vzniknuté v súvislosti s výplatou príspevku sú jej následne uhrádzané z príslušných kapitol štátneho rozpočtu. Navrhované znenie predmetných ustanovení je nejasné a neaplikovateľné. 
 	Z 	A 	 	
SOCP 	Čl. I - K § 5 
Čl. III - K bodu 2 
Odporúčame, aby na úhradu nákladov na príspevok boli Sociálnej poisťovni poskytované finančné prostriedky prostredníctvom kapitoly Ministerstva práce, sociálnych vecí a rodiny Slovenskej republiky (MPSVR SR). 

Uvedený návrh odporúčame z dôvodu, že na úhradu nákladov na dávky vymedzené v § 285 ods. 1 zákona č. 461/2003 Z. z. o sociálnom poistení v znení neskorších predpisov sa finančné prostriedky poukazujú z kapitoly MPSVR SR, s ktorým Sociálna poisťovňa každoročne uzatvára zmluvu o poukazovaní a zúčtovaní týchto prostriedkov.  	O 	N 	Výdavky na príspevok budú Sociálnej posťovni refundované prostredníctvom rozpočtu rozpočtovej kapitoly Ministerstva obrany Slovenskej republiky. 	
SOCP 	Čl. I 
K § 2 
Považujeme za neodôvodnené poskytovať príspevok účastníkovi odboja a zároveň aj pozostalej osobe k pozostalostnému dôchodku, ktorý je vymeraný z dôchodku, v ktorom je už obsiahnutý priznaný príspevok. Navrhovanou úpravou by došlo k duplicitnému poskytnutiu príspevku pozostalej osobe. Vychádzajúc z uvedeného je potrebné § 2 doplniť odsekom 3, ktorý znie: 
„(3) Oprávnená osoba nie je vdova alebo vdovec po oprávnenej osobe uvedenej v § 2 ods. 1 a ods. 2 písm. a), ktorej príspevok podľa tohto zákona už bol priznaný.“. 
 	O 	A 	 	
SOCP 	Názov zákona a Čl. III 
 
V názve zákona o sociálnom poistení je potrebné doplniť citáciu ostatnej novely tohto zákona zákonom č. 599/2008 Z. z. Keďže navrhovaným druhým novelizačným bodom sa mení znenie § 285 ods. 2 zákona o sociálnom poistení, je potrebné v názve návrhu zákona o poskytovaní príspevku k dôchodku účastníkom boja za oslobodenie, ako aj v názve zákona o sociálnom poistení túto skutočnosť vyjadriť (táto pripomienka neplatí v prípade akceptácie pripomienky k § 5 článku I). 	O 	A 	 	
SOCP 	Čl. III 
V prvom novelizačnom bode má byť správne uvedený odkaz na poznámku pod čiarou číslo 113c) a vložená poznámka pod čiarou číslo 113c), pretože poznámka pod čiarou číslo 113b) už bola vložená zákonom č. 274/2007 Z. z. o príplatku k dôchodku politickým väzňom. 	O 	A 	 	
SOCP 	Čl. I 
K § 3 
Nárok na príspevok osobám uvedeným v § 2 ods. 2 písm. a) a c), ktorým sa dôchodok prizná po dni účinnosti zákona, môže vzniknúť najskôr odo dňa priznania dôchodku. V odseku 1 je preto potrebné na konci vypustiť bodku a pripojiť slová „alebo odo dňa priznania dôchodku, ak sa dôchodok priznáva odo dňa spdajúceho do obdobia po dni účinnosti tohto zákona.“. 	O 	A 	 	
SOCP 	Čl. I 
K § 2 ods. 2 písm. b) 
Z textu § 2 ods. 2 písm. b) je potrebné vypustiť slová „vdovecký dôchodok“, pretože tento druh dôchodku sa neupravoval ani podľa ôsmej časti zákona č. 101/1964 Zb. v znení zákona č. 161/1968 Zb., ani podľa štvrtého dielu zákona č. 121/1975 Zb. a ani podľa dvanásteho dielu zákona č. 100/1988 Zb. Sumu vdoveckého dôchodku po manželke zomretej pred 1. januárom 2004 stanovoval príslušný právny predpis jednotnou pevnou sumou. 
Predložené znenie neumožňuje považovať za oprávnené osoby pozostalé osoby po účastníkoch odboja, ktorým sa nevyplácal žiaden z dôchodkov uvedených v § 2 ods. 1 (napr. preto, že účastník odboja zomrel pred dosiahnutím dôchodkového veku). Slová „ktorý je vdovou alebo vdovcom po oprávnenej osobe uvedenej v odseku 1 a ktorému bol dôchodok upravený podľa ... v znení neskorších predpisov,“ je preto potrebné nahradiť slovami „suma ktorých bola určená s prihliadnutím na odbojovú činnosť manželského partnera,“. 
 	O 	A 	 	
SOCP 	Čl. I 
K § 2 ods. 1 a 2 
Podľa § 2 ods. 1 a 2 nárok na príspevok vznikne len štátnym občanom Slovenskej republiky.Sociálna poisťovňa vo svojom informačnom systéme neeviduje informáciu o štátnom občianstve, pretože štátne občianstvo neovplyvňuje nárok na dôchodkovú dávku. Ak na priznanie príspevku k dôchodku má byť splnená podmienka štátneho občianstva Slovenskej republiky, nie je možné priznávanie príspevku ex offo bez podania žiadosti. 
Priznanie príspevku navrhovaným spôsobom si bude vyžadovať podanie žiadosti a klasické administratívne konanie. V tejto súvislosti je potrebné vziať do úvahy, že takýto postup je administratívne náročný a jeho objem možno odhadnúť približne na 25 tisíc človekohodín. 
Okrem vyššie uvedeného je potrebné zdôrazniť, že súčasné znenie § 2 ods. 1 a 2 znamená, že každý žiadateľ o priznanie príspevku musí preukázať, že je štátnym občanom Slovenskej republiky. Ak žiadateľom bude pozostalá osoba po účastníkovi odboja, bude nevyhnutné, aby preukázala aj štátne občianstvo zomretého účastníka odboja. 
Z uvedených dôvodov je potrebné slová „štátny občan Slovenskej republiky“ nahradiť slovami „poberateľ dôchodku z dôchodkového poistenia alebo sociálneho zabezpečenia Slovenskej republiky“. 
 	Z 	A 	 	
SOCP 	Čl. I 
K § 4  
Z dôvodu jednotnej interpretácie a aplikácie je potrebné, aby odsek 3 znel nasledovne: 
„(3) Príspevok patrí k sume dôchodku, vyplácanej ku dňu priznania príspevku a zlučuje sa s dôchodkom, ku ktorému patrí.“. 
V prípade,že pripomienka nebude akceptovaná, nebude možné vykonať priznanie príspevku bez štandardného administratívneho konania. 

 	Z 	A